चोरी की बाइक के साथ तीन युवक गिरफ्तार
रायगढ़ | सस्ते दाम में चोरी की बाइक खपाने के लिए ग्राहक तलाश रहे 3 युवक को क्राइम ब्रांच व भूपदेवपुर पुलिस की संयुक्त टीम ने गिरफ्तार कर लिया है। उनसे चोरी की तीन बाइक भी बरामद कर ली गई है। मिली जानकारी के अनुसार क्राइम ब्रांच प्रभारी निरीक्षक राकेश मिश्रा को मुखबीर से सूचना मिली कि थाना भूपदेवपुर अन्तर्गत झिंटीपाली निवासी यशवंत राठिया, उसका भाई हुलस राठिया और ओमप्रकाश राठिया नई बाइक को सस्ती कीमत पर बेचने के लिए ग्राहक तलाश रहे है। सूचना मिलने पर क्राइम ब्रांच व भूपदेवपुर पुलिस की टीम कर्मचारियों के साथ मौके पर पहुंची। संदेहियों को से लगातार पूछताछ करने पर उन्होंने उक्त बाइक समीपवर्ती जिलों से चोरी करने की बात कबूल ली। चोरी की शिकायत पर भूपदेवपुर थाने में आरोपियों के खिलाफ धारा 41(1-4)/379 के तहत जुर्म दर्ज कर लिया गया है।
hin_Deva hin_Deva